નવસારી પર્વાધિરાજ પર્યુષણની પૂર્ણાહૂતિ નિમિત્તે સમગ્ર નવસારી જૈન સંઘોના ઉપક્રમે તપસ્વીઓ સહિત વિશાળ રથયાત્રાનો વરઘોડો નવસારીનું શ્રદ્ધાસ્થાન ચિંતામણી દેરાસર મધુમતીથી નીક્ળ્યો હતો. સમગ્ર નવસારીમાં ચાર્તુમાસ બિરાજમાન પૂજ્ય ગુરૂભગયંતો ગચ્છાધિપતિ આચાર્ય અભયદેવ સૂરિજી, આચાર્ય હંસકીર્તિસૂરિજી આચાર્ય જયદર્શન સૂરિજી, ઉપાધ્યાય વિમલ વિજયજી આદિ સાધુ સાધ્વીજી ભગવંતો જોડાયા હતા. વિશાળ રથયાત્રામાં ઇન્દ્રધજા, ત્રણ ચાંદીના રથો, બેન્ડ, ભક્તિગીતો ગાતા યુવાનો, શણગારેલી તપસ્વીઓની બગી, સેંકડો યુવાનો-યુવતિઓ, શ્રાવક શ્રાવિકાઓ તથા અનુંકપાની લારીથી રાજમાર્ગ સાંકડો બન્યો હતો.